Aquesta informació es va publicar originalment el 26 d'agost de 2019 i, per tant, la informació que hi apareix fa referència a la data especificada.

Seguim amb preocupació i commoció l'accident aeri que ha succeït a Inca. Els equips d'emergència treballen ara mateix al lloc del fets i la consellera @isabelcastrofer es desplaça cap allà. Els nostres pensaments estan amb els víctimes — Francina Armengol (@F_Armengol) August 25, 2019

S'han personat al lloc dels fets la presidenta @F_Armengol, la consellera @isabelcastrofer, el director general Jaume Barceló, per part del @goib. pic.twitter.com/qo4xub4cvu — Conselleria APiM_@goib (@apim_goib) August 25, 2019

Siguiendo con preocupación las informaciones que nos llegan desde Inca, en Mallorca. Mi solidaridad y cariño para las familias de las víctimas que han perdido la vida es este trágico accidente, entre ellas un menor de edad. https://t.co/CB9zSmLM35 — Pedro Sánchez (@sanchezcastejon) August 25, 2019

Les restes, a Sencelles Foto: Europa Press

El govern balear ha convocat aquest dilluns un minut de silenci per les set víctimes de l'accident aeri que va tenir lloc aquest diumenge a Inca. El minut de silenci serà a les 12.00 h en el Consolat de Mar, la seu del Govern.L'accident es va produir a l'espai aeri, per sota dels 1.000 metres, entre una avioneta ultralleugera que sortia de Binissalem, i un helicòpter que s'havia enlairat a Son Bonet. Fins a set persones van morir en el tràgic sinistre : dos ocupants de l'avioneta i cinc de l'helicòpter, dues d'elles menors d'edat. Aquest dilluns han començat les investigacions per esclarir les causes de l'accident, després que s'hagin pogut ja identificar les víctimes.El xoc es va produir al voltant de els 13.35h del migdia. L'avioneta era un ultralleuger de la companyia Aeroprakt que, segons informa l'executiu balear, va sortir de l'aeròdrom de Binissalem amb dos ocupants d'origen espanyol i un pla de vol local. L'helicòpter, per altra banda, pertanyia a l'empresa RotorFlug i va sortir de Son Bonet amb un passatger d'origen italià i un pla de vol sobre una finca privada d'Inca. Després hauria recollit la resta de persones, una parella d'origen alemany i els seus dos fills menors d'edat.A part de l'aeroport de Son Sant Joan, l'illa de Mallorca compta amb altres instal·lacions per a l'aviació. Es tracta, per exemple, de l'aeròdrom de Son Bonet, un dels més antics i que va funcionar com a aeroport oficial fins el 1959. Altres centres amb activitat aeronàutica són l'heliport de Pollença, i els camps de vol per a ultralleugers Son Albertí, Binissalem i Vilafranca de Bonany.La presidenta de les Illes Balears, Francina Armengol, va emetre un primer missatge oficial a través del seu compte de Twitter, assegurant que els "pensaments" del govern balear estan "amb les víctimes". "Seguim amb preocupació i commoció l'accident aeri que ha succeït a Inca", assegurava, i anunciava que la consellera Isabel Castro s'ha desplaçat fins al lloc dels fets. Posteriorment s'hi va adreçar ella mateixa.El president del govern espanyol, Pedro Sánchez, va ser un dels primers a reaccionar després de l'accident. "Seguint amb preocupació les informacions que ens arriben des d'Inca, a Mallorca", va assegurar. El mandatari en funcions ha enviat la seva "solidaritat i estima a les famílies de les víctimes" i va recordar que, entre elles, hi havia menors d'edat.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor